Нәмәнгән вилаяте

Нәмәнгән вилаяте (), элекке исеме Нәмәнгән өлкәсе ― Үзбәкстанның көнчыгышында, Фәрганә үзәненең төньягында урнашкан административ берәмлек (вилаять). Административ үзәге ― Нәмәнгән шәһәре. 
200px|thumb|right|Нәмәнгән вилаяте Үзбәкстан картасында куе кызыл төс белән аерылган 

 География 
Мәйданы – 7900 кв.км. Үзбәкстанның көнчыгышында, Фәрганә үзәненең төньяк өлешендә Сырдәрья елгасының уң ярында урнашкан.

Нәмәнгән вилаяте көнбатышта Ташкент, көнчыгышта Әндиҗан, көньякта  Фәрганә вилаятьләре һәм көньяк-көнбатышта Таҗикстанның Согыд вилаяте, төньякта Кыргызстанның Җәлал-Абад өлкәсе белән чиктәш. 

Фәрганә үзәне – Үзәк Азиядәге таулар арасындагы иңкүлек. Мәйданы – якынча 22 мең кв.км, янәшәсендәге таулар белән 80 мең кв.км. Өстән караганда 300 км озынлыктагы һәм 170 км киңлекле эллипска охшаш. Максималь температура +43 °C ка җитә, кыш көне кайвакытта -25 °C та була.

 Климат 
Нәмәнгән вилаятенең климаты, бөтен Фәрганә үзәнеке кебек, континенталь,  йомшак, дымлы  кыш (сирәк кенә кырыс) һәм коры эссе җәй белән билгеләнә. Ўзбекистон табиий географияси, 2006. с. 165

 Халкы 
2020 елда халык саны 2 810 900 кеше. Милли составы: үзбәкләр – 88,4%, таҗиклар – 8,8%, руслар – 0,7%, кыргызлар — 1,0%, башка милләтләр – 1,0%
 кыргызлар — 22 279 кеше
 кореялеләр — 3 023 
 руслар — 11 857
 таҗиклар — 235 03

 Тарих 
СССР Югары Советы Президиумының 1941 елның 6 мартындагы Указы белән Фәрганә өлкәсе территориясеннән   Әндиҗан һәм Нәмәнгән өлкәләре оештырылган. 

1960 елның 25 гыйнварында Нәмәнгән өлкәсе бетерелә, һәм аның территориясе Әндиҗан һәм Фәрганә өлкәләре составына кертелә (Нәмәнгән шәһәре турыдан-туры Әндиҗан шәһәренә буйсындырыла). Өлкә 1967 елның 18 декабрендә торгызылган.

 Административ-территориаль бүленеш 
Административ үзәге ― Нәмәнгән ― Ташкенттан соң Үзбәкстанда халык саны буенча икенче эре шәһәр (2021 елда халкы 640 100 кеше). Пәп туманында (районында) Таҗикстанның Согыд вилаятенә караучы Сарвак экславы урнашкан.Т.Расул-заде «Проблемы анклава Сарвак, или Как выживают изолированные таджики в Узбекистане» 09.07.2010 

Вилаять составында — 11 туман (район), 12 штб, 100 авыл һәм 8 шәһәр.
Шәһәрләр
 Нәмәнгән — 626 200
 Чуст — 71 200,
 Чартак — 56 600,
 Касансай — 49 700,
 Өчкурган — 37 100,
 Хакколабад — 31 900,
 Түрәкурган — 27 300,
 Пәп — 25 400.

Туманнары
  Туман исеме  Туман мәркәзе 1 Чартак туманыЧартак 2 Чуст туманыЧуст 3 Касансай туманыКасансай 4 Меңболак туманыҖумашуй 5 Нәмәнгән туманы Ташболак 6 Нарын туманыХакколабад 7 Пәп туманыПәп 8 Түрәкурган туманыТүрәкурган 9 Өчкурган туманыӨчкурган 10 Уйчи туманыУйчи 11Янгикурган туманыЯнгикурган 

 Икътисад 
Нәмәнгән вилаятендә ефәк һәм текстиль җитештерү, аяк киеме ясау һәм мамык эшкәртү үсеш алган. Төбәкнең төп авыл хуҗалыгы продукциясе — шәраб, мамык, җиләк-җимеш һәм ефәк җитештерү өчен чимал.

Автомобиль ремонтлау цехы, химия заводлары һәм электромеханика предприятиеләре, Түрәкурган шәһәрендә кипкән җимеш җитештерү фабрикасы бар.

Халык кәсепчелегеннән үзбәк милли пычакларын ясау буенча Чуст фабрикасы игътибарга лаек. Чуст пычаклары туристлар арасында зур популярлык казанган.

2020 елда бәясе 200 миллион АКШ доллары торучы Hyundai бренды астында автомобиль заводы төзелеше башланган. Компания башта 400 гә кадәр йөк машинасы, микроавтобуслар һәм автобуслар чыгарырга һәм җитештерү күләмен әкренләп 2,5 мең берәмлеккә кадәр арттырырга җыена.

200px|thumb|right|Нәмәнгән аэропорты 
 Транспорт 
Төбәк территориясендә тимер юлларның озынлыгы ― якынча 140 км. 2016 елда 120 км озынлыктагы Аңгрән — Пәп тимер юлын төзү тәмамланган (проектның бәясе — $2,5 млрд доллар), яңа Пәп — Нәмәнгән тимер юлын төзү эшләре бара.

Автомобиль юлларының озынлыгы 11 800 км (асфальт-бетон белән капланганы 4000 км). Ташкент белән элемтә  үткеле аша башкарыла.

Нәмәнгән аэропорты шәһәр үзәгеннән 12 км ераклыкта урнашкан.

 Шәхесләр 
 Нуретдин Мөхетдинов (1917―2008), Үзбәкстан ССР Коммунистлар партиясенең Нәмәнгән өлкә комитеты беренче сәркәтибе (1948-1950).
 Әхмәтҗан Адылов (1925—2017), Социалистик Хезмәт Герое (1965).
 Алишер Усманов (1953, Чуст), миллиардер.
 Сара Ишантураева (1911―1998), театр актрисасы, СССР халык артисты (1951).

 Искәрмәләр 

 Сылтамалар 
 Официальный сайт

 Автомобильные номера Наманганской области СССР

Төркем:Әлифба буенча административ-территориаль берәмлекләр
Төркем:Үзбәкстан вилаятьләре
Төркем:Нәмәнгән вилаяте